Edderkopper 

 og blomsterbesøgende Insekter. 1 ) 



Af 



C. Raunkiær. 



I Eftersommeren 1904 beskæftigede jeg mig en Del med blomster- 

 biologiske Studier; navnlig undersøgte jeg, hvilke de Insekter var, 

 som besøgte og bestøvede de enkelte Plantearter. For Artsbestem- 

 melsens Skyld var det nødvendigt at fange Insekterne; jeg betjente 

 mig herved af et 20 Gtm. langt og 4 Gtm. vidt Rørglas, som jeg 

 med Forsigtighed førte ned omkring Blomst eller Blomsterstand og 

 det paa denne siddende Insekt og derpaa hurtig lukkede for Rør- 

 glassets Munding; paa denne Maade lykkes det temmelig let at 

 fange de allerfleste Insekter, selv Sommerfugle og sky Dipterer. 

 For at dræbe Insekterne anvendte jeg et Glas, i hvis Bund der 

 var Vat, paa hvilket der var dryppet nogle Draaber Kloroform; 

 dette Glas var af samme Længde som det første men lidt snevrere, 

 saa at det, med Mundingen foran, let kunde føres ind i Fange- 

 glasset; det fangne Insekt føres paa denne Maade let over i Kloro- 

 formglasset, som derpaa hurtig lukkes. 



Da jeg paa denne Maade var i Færd med at indfange de 

 Insekter, som besøgte Blomsterne hos Succisa pratensis, hændte 

 det et Par Gange, at jeg foruden Insektet fik en lille Edderkop i 

 Fangeglasset. Da jeg antog, at Edderkopperne neppe spillede nogen 

 Rolle ved Bestøvningen, kastede jeg dem bort i den Tro, at deres 

 Tilstedeværelse i Blomsterstanden var rent tilfældigt. 



Da jeg nogle Dage senere undersøgte Insektbesøget paa Par- 

 nassia palustris paa en Eng ved Søndersøen, lagde jeg Mærke til, 

 at der i en af de første Blomster, jeg iagttog, sad en lille Edderkop 

 halvt skjult under et af de store, haandfligede Staminodier; idet 



a ) Meddelt i Mødet 26. 11. 1904. 



